**ПОКАНА**

 Във връзка с изпълнението на *Проект BG05M2OP001-2.016-0008-С02 „ИНовации, Наука и Образование за високо качество и съответствие с пазара на труда в ТЕХнически университет-София и ПаРтньОри* ***(ИННОТЕХ ПРО)***“, финансиран по Оперативна програма „Наука и образование за интелигентен растеж“, приоритетна ос 2 „Образование и учение през целия живот“, съфинансирана от Европейския съюз чрез Европейския социален фонд, Химикотехнологичен и металургичен университет набира:

 **Преподаватели,** които да се включат в мобилност с цел преподаване и обмяна на опит в Технически университет Клуж-Напока, Румъния, по дейност **WP 2** – **Професионално развитие на преподавателите** **(Краткосрочна специализация на преподаватели в рамките на две седмици)**

 Преподавателската дейност в рамките на мобилността ще включва не по-малко от 4 часа седмично, като е възможно и съвместно преподаване с преподавател от асоциирания партньор. Краткосрочните специализации ще бъдат удостоверени от чуждестранния асоцииран партньор с документ за успешно приключване, подписан от приемащата страна и посочващ името на участника, целта на дейността, както и началната и крайната дата на дейността. Преподавателите, завършили успешно мобилност с цел преподаване ще имат право да бъдат „споделени преподаватели“ в рамките и за целите на настоящия проект, при което преподавател от едно от участващите висши училища обучава студенти от друго висше училище, участващо в проекта.

 Конкретни дати на престой и дисциплини за провеждане на учебни занятия, ще бъдат съгласувани с Технически университет Клуж – Напока след приключване на подбора.

 **Изисквания:**

* Да заемат АД асистент, гл. асистент, доцент или професор;
* Да бъдат от следните професионални направления: 4.6, 5.2, 5.6 и 5.13;
* С предимство ще се ползват млади преподаватели на възраст до 35 години.

 **Необходими документи:**

* Европейски формат на автобиография;
* Мотивационно писмо – по образец (тук);
* Съгласие от Декан – по образец (тук).

Кандидатурите следва да се подават в кабинет 205, сграда А на ХТМУ и да се изпращат по електронната поща на адрес: secret@uctm.edu

**СРОК до 18.06.2023 г.**